อยากปรึกษาว่าหลังจากหยุดยาต้านเศร้าแล้วหนูควรดูแลตัวเองอย่างไรไม่ให้กลับไปเป็นซ้ำอีกค่ะ
สวัสดีค่ะ โรคซึมเศร้าคือภาวะที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ทำอะไรที่เคยทำก็ไม่สนุก อาจมีความคิดอยากฆ่าตัวตาย พฤติกรรมการกินการนอนเปลี่ยนแปลง โดยมีอาการเหล่านี้เรื้อรังเกิน 2 อาทิตย์ขึ้นไปการรักษาควรอยู่ภายใต้การดูแลของจิตแพทย์ โดยการรับยาต้านเศร้าและการทำจิตบำบัดหากตอนนี้แพทย์พิจารณาให้หยุดยาได้ แสดงว่าอาการดีขึ้นมากพอสมควร การดูแลตัวเองในระหว่างนี้ ควรหากิจกรรมที่ชอบทำเพื่อเบี่ยงเบนความสนใจจากเรื่องเศร้า พูดคุยกับเพื่อนหรือคนในครอบครัวที่เราไว้ใจได้เพื่อระบายความทุกข์ ไม่เก็บตัวอยู่คนเดียวนานจนเกินไป และหากเริ่มมีอาการซึมเศร้าเป็นกลับมาอีก ให้รีบกลับไปพบแพทย์